cyanic-selkie/wikianc huggingface dataset:
Արյունատար անոթներ
Զարկերակներ
Զարկերակներն այն անոթներն են, որոնցով արյունը հոսում է սրտից։ Նրանք ունեն ամուր, համեմատաբար հաստ պատեր, որոնք պարունակում են մեծ քանակով հարթ մկանաբջիջներ և առաձիգ տարրեր, որոնց շնորհիվ լայնանում և դիմանում են բարձր ճնշմանը։ Զարկերակներով հոսում է թթվածնով հարուստ արյուն։ Բացառություն են կազմում թոքային զարկերակները, որոնցով հոսում է երակային արյուն։
Մազանոթներ
Մազանոթները նուրբ և բազմաքանակ անոթներ են։ Նրանց պատերը կազմված է շարակցահյուսվածքային թիթեղից և հարթ էնդոթելային բջիջների մեկ շերտից։ Մազանոթների պատը ունի մեծ թափանցելիություն։ Արյան պլազմայում լուծված նյութերը և թթվածինը մազանոթների պատով անցնում են հյուսվածքային հեղուկի, իսկ այնտեղից՝ բջիջների մեջ։ Բջիջների կենսագործունեության արգասիքները հյուսվածքային հեղուկից՝ մազանոթների պատով ներծծվում են արյան մեջ։ Մազանոթներ կան գրեթե բոլոր օրգաններում, բացառություն են կազմում վերնամաշկը, եղունգները, աչքի եղջերաթաղանթը, ոսպնյակը, ատամի էմալը։ Մազանոթների ընդհանուր քանակը մոտավորապես 40 միլիարդ է, իսկ երկարությունը՝ շուրջ 100000 կմ։ Հանգիստ վիճակում գործում է մազանոթների 20-30%, իսկ ֆիզիկական լարված աշխատանքի ժամանակ՝ մոտավորապես 60%-ը։
Գրականություն
Կատեգորիա:Անատոմիա
From Death to Destiny
From Death To Destiny, Asking Alexandria բրիտանական մետալկոր խմբի երրորդ ստուդիական ալբոմը, որը թողարկվել է 2013 թվականի օգոստոսի 6-ին։ 2012 թվականի օգոստոսի 13-ից մինչև 2013 թվականի հուլիսի 29-ը «Run Free»-ն, «The Death Of Me»-ն (երկու տարբերակներն էլ), «Killing You»-ն, «Moving On»-ը թողարկվել են որպես սինգլներ։ «Break Down The Walls»-ը նույնպես թողարկվել է որպես սինգլ, բայց արդեն թողարկումից հետո։
Ալբոմի պրոդյուսերը և ձայնագրողը եղել է Ջոուի Ստյորջիսը, սակայն, ի տարբերություն Asking Alexandria-ի մյուս ալբոմների, տեղեկությունները և մաստերինգը լրացրել են, համապատասխանաբար, Դեվիդ Բենեթը և Թեդ Յենսենը։
Ստեղծագործությունների ցանկ
Բոլոր երգերը գրված է Ջեյմս Կասելի, իսկ խոսքերը՝ Դենի Ուորսնոպի կողմից։
Ծանոթագրություններ
Կատեգորիա:2013 ալբոմներ Կատեգորիա:Asking Alexandria-ի ալբոմներ
Խորանաշատի Ավետարան (4823)
Ավետարան (No 4823), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4823 թվի տակ։ Ընդօրինակվել և նկարազարդվել է Ջաջուռ Խաղբակյանի դուստր և Կուկ Սևադյանց իշխանի կին Վանենու պատվերով 1224 թվականին։ Խորանաշատում ընդօրինակված լինելու պատճառով ձեռագիրը կոչվում է «Խորանաշատի» ավետարան։ Գրված է թղթի վրա, որը ունի 36X26 չափս։ Ձեռագիրը կազմված է 319 թերթից։ Գրված է երկսյուն, բոլորագիծ երկաթագրով, կազմը՝ կաշեպատ տախտակ, կոստղապատ, խաչով և անկյունազարդերով, աստառը՝ վարդագույն մետաքս։ Հիշատակարաններ գրչի՝ 317ա, կազմողի՝ 347ա (1517 թ.), հետագայի՝ 155ա (1236 թ.), 155ա (13-րդ դար), 155ա (14-րդ դար), 247ա (1517 թ.), 318ա (16-րդ դար), 318բ (17-րդ դար) ։ 13-րդ դարի հայկական մանրանկարչության նմուշներից մեկն է :
Պատմություն
Վանական Վարդապետը 1211-1222 թվականներին Խորանաշատի վանքը կառուցելուց հետո, այստեղ հիմնադրում է իր սեփական դպրոցը։ Վանքում առկա էր նաև դպրոցի և ծիսակատարությունների համար անհրաժեշտ գրականություն - Մատենադարան ստեղծելու նպատակ ունեցող գրչության մեծ արհեստանոց, որտեղ և ընդօրինակվել է Խորանաշատի ավետարանը ։Ընդօրինակվելուց 5 տարի անց՝ 1229 թվականին, խույս տալով Ջալալեդդինի հրոսակների ասպատակություններից Վանականն իր աշակերտների հետ պատսպարվում է Տավուշ բերդի դիմաց գտնվող մի քարայրում։ 1236 թվականին մոնղոլները պաշարում են քարայրը և Վանականին ստիպում դուրս գալ այնտեղից։ Գերեվարելով ուսուցչին, նրա աշակերտներին և այնտեղ ապաստանած շրջակայքի բնակիչներին, մոնղոլները բռնագրավում են նրանց մոտ եղած գույքը, նաև եկեղեցական սպասքը՝ շուրջառներ, անոթներ, արծաթե խաչեր և երկու արծաթակազմ ավետարան, որոնցից մեկը «Խորանաշատի» ավետարանն էր, մյուսը անհայտ է․ ամենայն հավանականությամբ չի պահպանվել ։
Օտարումից 3 տարի անց (1239թ․) թալանված զանազան իրերի հետ մոնղոլները հիշյալ ավետարանը վաճառքի են հանում Տփխիսում, այդ միջոցին այնտեղ է լինում նաև Վանականը։ Նրա խնդրանքով հայոց Ս․ Քառասունից եկեղեցու քահանաների ու քաղաքի տանուտերերի ջանքերով ավետարանը կրկին վերադարձվում է Խորանաշատ։ 1517 թվականին ձեռագիրը տարվում է Տաթև, ուր Ալեքսանոս աբեղան փոխում է արծաթյա կազմը, նոր կոստղազարդ կաշվե կազմ է դնում՝ մետաղյա անկյունազարդերով և Ա փեղկին մետաղյա մի խաչ։ Ծախսերը կատարում է ոմն Ղասում ։ Այդ կազմով էլ ձեռագիրը հասել է մեզ։ Որոշ ժամանակ անց այն կրկին գերվում է, և 16-րդ դարի վերջին այն փրկագնում է Մելիք-Հովասափը և իր, կնոջ, զավակների ու գերդաստանի հիշատակի համար նվիրում Վանի Ս․ Վարդան Զորավար եկեղեցուն։
1915-1916 թվականներին բանասեր Սմբատ Տեր-Ավետիսյանը, մշակութային հուշարձանների նկարագրման և հավաքման նպատակով Վասպուրական կատարած իր այցելության ժամանակ, Վանի նշված եկեղեցում տեսնում է այդ ընտիր ձեռագիրը և քաղաքի նահանգապետ Դիտմենի միջոցով ուղարկում Էջմիածին ։
Մանրանկարներ
«Խորանաշատի» ավետարանը աչքի է ընկնում եզակի մանրանկարներով: Ձեռագրի գրիչն ու ծաղկողը հայտնի չեն: Ավետարանն ունի 4 ավետարանիչների պատկերներ, խորաններ, կիսախորաններ, զանազան լուսանցազարդեր :
Ավետարանի առաջին զույգ խորանները ընդհանուր միակերպ կառուցվածք ունեն: Գլխազարդը և քիվից ցած գտնվող սյուների դաշտը հավասար են, սյուների խարիսխներն ու խոյակները կազմված են կրկնագիծ շրջանակներից, որոնց ներսում, ոսկու ֆոնի վրա, կապույտ ու վարդագույն եռատերևիկներ են: Ընդհանուր պատվանդան ծառայող հիմքը պատում են գորգարվեստից հայտնի «ատամնազարդերը»: Խորանաշատի ավետարանում յուրաքանչյուր զույգ խորան մյուսից ընդմիջվում է երկու մաքուր էջերով: Որպես ընդունված կարգ, բոլոր խորաններն ունեն երեք սյուն: Դրանց խարիսխները և խոյակները կազմված են կիսաշրջան ու եռանկյուն զարդաձևերից, ներսում ոսկու ֆոնի վրա ոճավորված տերևամոտիվներ են: Սյուները ծածկված են տարբեր գույներով: Կենտրոնական սյան սև ֆոնի վրա արմավազարդեր են, եզրային սյուներին՝ ատամնազարդեր: Սևի, մուգ շագանակագույնի և թավշականաչի համակցությունը խորանի կառուցվածքին տալիս է ամրություն: Հաջորդ 4 խորաններում հիմնականում նույն զարդամոտիվներն են, միայն թե յուրաքանչյուր դեպքում՝ տեղավորված ու դասավորված խորանի տարբեր հատվածներում: Գունաշարը հիմնականում նույնն է. գերիշխում է թավ կապույտը, որը փայլ է ստանում բաց վարդագույնի ու կանաչի համակցությամբ: Աչքի են ընկնում նաև անթափանց մուգ-շագանակագույն ֆոնի վրա վառ կարմիրով ու կանաչով արված բուսական հյուսվածքները :
Խորանաշատի ավետարանը հարուստ է արտախորանային հարդարանքով՝ սիրամարգ, աքաղաղ, կաքավ, ճնճղուկ և այլն: Որոշակի կարգով դասավորված այդ թռչնապատկերները նուրբ մշակման շնորհիվ զանազանվում են իրենց տեսակներով: Այս Ավետարանում զգացվում է չափավորություն ու նրբության երանգ. դա վերաբերում է նաև խորանների հիմքերի ու քիվերի վրա պատկերված բուսամոտիվներին :
«Խորանաշատի» ավետարանում կան մի քանի նոր զարդամոտիվներ. առաջին հերթին նռնաքարի ձևը: Յուրաքանչյուր «քար» տրվում է տարբեր գունավորմամբ: Նռնաքարի նախշազարդերը հայկական մանրանկարչությանը հայտնի են վաղ շրջանի հուշարձաններից՝ դեռևս «Էջմիածնի» 989 թվականի ավետարանից: Վերջինիս օրինակն այս դեպքում առավել հատկանշական է, քանի որ այն ստեղծվել է Արցախին անմիջապես հարևան Սյունիքում (Բղենո Նորավանք): Մշակութային այդ ընդհանուր միջավայրում շատ բան էր փոխպայմանավորված. հենց դրանով է բացատրվում նաև այն, որ նռնաքարից զատ, «Խորանաշատի» ավետարանում հանդիպող մյուս զարդերի մի զգալի մասը ևս ավելի վաղ արտահայտվել է նույն Էջմիածնի ավետարանում՝ արմավենու ոճավորված կիսատերևիկների հյուսվածքները, միմյանց շարունակող ականթատերևները, անտիկ զարդանկարչությունից եկող բուսական ոլորանախշերը :
Խորանաշատի ավետարանն արժեքավոր հուշարձան է նաև հայ գրչության արվեստի և հայերենի կետադրության պատմության ուսումնասիրության համար. ունի կետադրության նշանների մի մասը՝ վերջակետ, ստորակետ, բութ, շեշտ, հարցական նշան, ապաթարց, ենթամնա և այլն :
Արտաքին հղումներ
Կատեգորիա:Մատենադարանի ձեռագրեր
Ջերոմ Բրուներ
Ջերոմ Սեյմուր Բրուներ (Jerome Seymour Bruner;, Նյու Յորք, ԱՄՆ), ամերիկացի հոգեբան և մանկավարժ, խոշորագույն մասնագետ կոգնիտիվ հոգեբանության ոլորտում, Ամերիկյան հոգեբանական ասոցիացիայի նախագահը (1965)։
Կենսագրություն
Ծնվել է Նյու Յորքում՝ Լեհաստանից եկած հրեական ընտանիքում ։ Նրա հայրը՝ Հերշլ (հետագայում՝ Հերման) Բրուները (Herszel Herman Bruner, 1879-1927 թվականներ) ծագում էր Բենդզինից, իսկ մայրը՝ Ռուհլ Բեյլա (հետագայում՝ Ռոուզ) Գլիկսմանը (Rose Gliksman, 1879-1957)՝ Չեստոխովայից ։
1937 թվականին Դյուկի համալսարանում ստացել է բակալավրի աստիճան, իսկ 1941 թվականին՝ Հարվարդի համալսարանի փիլիսոփայության դոկտորի կոչում։ 1952 թվականից դարձել է հոգեբանության պրոֆեսոր։ 1960 թվականից Հարվարդի համալսարանի իմացական գործընթացների ուսումնասիրության կենտրոնի համահիմնադիրն ու համանախագահն էր ։
Զգալի ներդրում է ունեցել կոգնիտիվ հոգեբանության և մանկավարժական հոգեբանության ուսուցման կոգնիտիվ տեսության, ինչպես նաև կրթության պատմության և ընդհանուր փիլիսոփայության զարգացման մեջ։ Մինչև իր մահը Բրուները Նյու Յորքի համալսարանում իրավաբանական ֆակուլտետի ավագ գիտաշխատող էր։
Մահացել է 2016 թվականի հունիսի 5-ին՝ կյանքի 101-րդ տարում։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Ամերիկացի հոգեբաններ Կատեգորիա:Ամերիկացի մանկավարժներ Կատեգորիա:Բրիտանական ակադեմիայի թղթակից-անդամներ Կատեգորիա:Ամերիկյան փիլիսոփայական ընկերության անդամներ
Ջորջ Կոհան
Ջորջ Մայքլ Կոհան (George M. Cohan, ), ամերիկացի երգիչ, կոմպոզիտոր և երգահան, պրոդյուսեր։ Առավել հայտնի է իր թատերական ներկայացումներով՝ հիմնականում վոդևիլներով։ Նրա ամենահայտնի երգերից են՝ «Yankee Doodle Boy», «Give My Regards to Broadway» (երկուսն էլ իր հիմնականում ինքնակենսագրական Little Johnny Jones մյուզիքլից, որը նա ինքն է գրել՝ ներառյալ երաժշտությունը, և դրանում գլխավոր դեր է խաղացել) և «Over There», Ամերիկայի ամենահայտնի և ոգեշնչող երգերից մեկը Առաջին համաշխարհային պատերազմի տարիներին ։
Կոհանի մասին, մասնավորապես, բեմադրվել են բրոդվեյան երկու պիեսներ և նկարահանվել է «Յանկի Դուդլ Դենդի» (1942) ֆիլմը (գլխավոր դերում՝ Ջեյմս Կեգնիի)։
Մրցանակները և ճանաչումը
Երաժիշտը պարգևատրվել է ԱՄՆ Կոնգրեսի ոսկե մեդալով։
1970 թվականին Ջորջ Մ. Կոհանն ընդգրկվել է Երգահանների փառքի սրահում ։
Անվան արտասանությունը
Ըստ Դոն Մաքեյբայի «Կագնի» գրքի՝ ինքը՝ Ջորջ Մ. Կոհանը արտասանել է իր անունը «Ջորջ Մ. Կոհան», բայց կյանքի վերջում նա սկսել է ասել «Կոհեն»՝ իբրև համերաշխություն իր հրեա ընկերների (նա ինքը ոչ թե հրեա էր, այլ ուներ իռլանդական ծագում)։ Ամերիկացիների մեծ մասն ասել է «Կոհան» ։
Արտաքին հղումներ
Կատեգորիա:Ամերիկացի երգիչներ Կատեգորիա:Երաժիշտներ այբբենական կարգով Կատեգորիա:Կոմպոզիտորներ այբբենական կարգով Կատեգորիա:Ամերիկացի կոմպոզիտորներ Կատեգորիա:Ամերիկացի երաժշտական պրոդյուսերներ Կատեգորիա:Թատերական ռեժիսորներ այբբենական կարգով Կատեգորիա:Ամերիկացի թատերական ռեժիսորներ Կատեգորիա:Քաղցկեղից մահացածներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի սցենարիստներ Կատեգորիա:Ամերիկացի երաժիշտներ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ Կատեգորիա:Բանաստեղծներ այբբենական կարգով Կատեգորիա:Ամերիկացի տղա երեխա դերասաններ
Ստեփան Մացոյան
Ստեփան Գրիգորի Մացոյան, հայ խորհրդային քիմիկոս։ Քիմիական գիտությունների դոկտոր (1966 թ.), պրոֆեսոր (1967 թ.), ՀԽՍՀ ԳԱ ակադեմիկոս (1982 թ.), թղթակից անդամ (1974 թ.)։ Գերմանիայի գիտությունների ակադեմիայի պատվավոր անդամ, ՀՀ ԳԱԱ իսկական անդամ ։
Կենսագրություն
1948 թվականին ավարտել է Երևանի պոլիտեխնիկական ինստիտուտը։ 1951 թվականից աշխատել է ՀԽՍՀ ԳԱ օրգանական քիմիայի ինստիտուտում, 1959 թվականից՝ մոնոմերների և պոլիմերների քիմիայի լաբորատորիայի վարիչ, 1967 -1988 թվականներին՝ տնօրեն, 1988 թվականից՝ ՀԽՍՀ ԳԱ օրգանական քիմիայի ինստիտուտի տնօրենի խորհրդատու։
Գիտական աշխատանքները վերաբերում են բարձրամոլեկուլային միացությունների քիմիային և օրգանական սինթեզին։ Ցիկլոպոլիմերման ռեակցիայի առաջին ուսումնասիրողներից է։ Բացահայտել է «ոչ դասական» մոնոմերներից (չզուգորդված դիենային, տրիենային և այլն) գլխավոր շղթայում ցիկլային խմբեր պարունակող պոլիմերների առաջացման օրինաչափությունները։ Առաջինն է մշակել շղթայում միան երկցիկլային օղակներ պարունակող մի շարք պոլիմերների սինթեզի եղանակները։ Ցիկլոպոլիմերման ռեակցիայի միջոցով հնարավոր դարձավ դժվարամատչելի պոլիվինիլացետալների և կետալների, ինչպես նաև մակրոցիկլային պոլիմերների ստացումը։ Մացոյանը հեղինակ է հետերոցիկլային միացությունների (պիրոզոլիններ, պիրազոլներ, ֆտալաններ են) սինթեզի սկզբունքորեն նոր եղանակների։ Նրա մշակած վինիլացետատի սուսպենզային պոլիմերման և օլիգովինիլացետատների ստացման եղանակները ներդրված են Երևանի «Պոլիվինիլացետատ» գործարանում։
Շուրջ 500 գիտական հրատարակումների, հեղինակային իրավունքների և 3 մենագրությունների հեղինակ է։
Արտաքին հղումներ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:ՀՀ ԳԱԱ ակադեմիկոսներ Կատեգորիա:ՀՊՃՀ շրջանավարտներ Կատեգորիա:Հայ պրոֆեսորներ Կատեգորիա:1923 ծնունդներ Կատեգորիա:Անանիա Շիրակացու մեդալակիրներ
Ընկերների ընկերները
Ընկերների ընկերները (Друзья́ друзе́й), ռուսական ամանորյա կատակերգական ֆիլմ, որը նկարահանվել է 2013 թվականին՝ Enjoy Movies ընկերության կողմից։ Պրեմիերան կայացել է 2014 թվականի հունվարի 1-ին։
Մարինա Գոլուբի մասնակցությամբ նկարահանված վերջին ֆիլմերից մեկն է (նկարահանումներն անցկացվում էին 2012 թվականի սկզբին, նրա մահից ոչ շատ առաջ)։
Սյուժե
Կատակերգությունը տարբեր մարդկանց ճակատագրի մասին է, ովքեր միասին հավաքվել են Ամանորի նախատոնին, ինչի արդյունքում հերոսներից յուրաքանչյուրն ընկնում է զվարճալի և անհարմար դրության մեջ, իսկ այդտեղից դուրս գալ նրանց օգնում են ընկերները։
Տեղի նվագախմբի երեք երաժիշտ ուղևորվում են քաղաքի ամենահարուստ մարդկանցից մեկի տուն` երեկույթի։ Երաժիշտները տրամադրված են բավականաչափ գումար աշխատել դասական երգացանկ կատարելով, սակայն տանտերը հեռու է դասական գործերից և լրիվ այլ ելույթ է ակնկալում։ Տղաներին դուրս են անում, և նրանք հուսահատված որոշում են անիմատորների հագուստով ներխուժել տուն և թալանել երեկույթին ներկա բոլորին, այդ թվում և` տան տիրոջը, ով նրանց վիրավորել էր։
Ձմեռ պապիկի, Ձյունանուշի և եղնիկի կերպարներով նրանք թալանում են հյուրերին, չհասկանալով, որ բիզնեսմենի հյուրերը հիմնականում տեղական ոստիկանության ծառայակիցներն են, սակայն պլանավորածից հետ կանգնելու համար արդեն ուշ էր։ Հիմա նրանք պետք է մտածեն, թե ինչպես վերցնեն ամբողջ գողոնն ու խուսափեն արդարադատությունից։ Իրավիճակը բարդացնում է այն փաստը, որ նրանք գողացել են նաև տանտիրոջ այն ժամացույցը, որին վերջինս շատ մեծ նշանակություն է տալիս։
Արձագանքներ
Ֆիլմն արժանացել է հիմնականում բացասական արձագանքների։ Քննադատները նշել են, որ հիմնական շեշտը դրված է եղել դերասանական «աստղային» կազմի վրա, ֆիլմում բացակայում է խորը իմաստը , իսկ սցենարը կրկնվող է և ոչ ճշմարտանման ։
Արտաքին հղումներ
Կատեգորիա:2013 ֆիլմեր Կատեգորիա:Ռուսական կինոկատակերգություններ Կատեգորիա:Ամանորյա ֆիլմեր Կատեգորիա:Ռուսերեն ֆիլմեր
Պի Ջեյ Թաքեր
Էնթոնի Լեոն «Պի Ջեյ» Թաքեր (Anthony Leon "P. J." Tucker; ), ամերիկացի պրոֆեսիոնալ բասկետբոլիստ, ով հանդես է գալիս NBA-ի «Հյուստոն Ռոքեթս» ակումբում։ Խաղում է թեթև հարձակվողի և հարձակվող պաշտպանի դիրքերում։ 2006 թվականի NBA դրաֆթի ժամանակ «Տորոնտո Ռեպտորս» ակումբի կազմում հանդես է եկել 35-րդ համարի ներքո։
Պրոֆեսիոնալ կարիերա
Թաքերը 2006 թվականի NBA դրաֆթի ժամանակ ընտրվում է 35-րդ համարի ներքո՝ «Տորոնտո Ռեպտորս» ակումբի կողմից։ 2006 թվականի հուլիսի 26-ին նա «Ռեպտորսի» հետ երկամյա պայմանագիր է կնքում։
2007 թվականի հունվարի 5-ին «Ռեպտորսը» հայտարարում է, որ Թաքերը տեղափոխվում է Դ-Լիգայի «Կոլորադո Ֆոտիներս» ակումբ։ 2007 թվականի փետրվարի 6-ին նա վերադառնում է NBA: Մարտի վեցին կրկին տեղափոխվում է ֆարմ ակումբ։
2007 թվականի մարտի 24-ին Թաքերը հեռացվում է «Տորոնտո Ռեպտորսից»՝ Լյուք Ջեկսոնին իր տեղը հանձնելու համար ։ Իր առաջին NBA մրցաշրջանի ժամանակ Տակերը խաղադաշտում անցկացրել է ընդամենը 83 րոպե։ 2007 թվականի ամառային մրցաշրջանի ժամանակ Թաքերը հանդես էր գալիս «Կլիվլենդ Կավալիերս» ակումբի կազմում։
2007/2008 թվականների մրցաշրջանը Թաքերը անցկացնում է իսրաելական Պրեմիեր Լիգայի «Հապոել» ակումբում։ Եզրափակչում «Հապոելը» պարտության է մատնում «Մակկաբի» ակումբին և կանգնեցնում նրանց տասնչորսամյա հաղթարշավը։ Թաքերը ստանում է առաջնության ամենաարժեքավոր խաղացողի մրցանակը։
2008/2009 թվականների մրցաշարին Թաքերը պայմանագիր է կնքում ուկրաինական «Դոնեցկ» ակումբի հետ, որը նոր էր դուրս եկել Ուկրաինայի բարձրագույն դիվիզիոն ։
Նա իր թիմին հասցնում է մրցաշրջանի երրորդ հորիզոնական և դառնում Ուկրաինական սուպերլիգայի բոլոր աստղերի խաղի մասնակից։ Թաքերը ծնկի վնասվածք է ստանում, սակայն դա նրան չի խաղնագարում ավարտել մրցաշրջանը՝ խաղի ընթացքում միջինում ամենաբարձր միավորների քանակով ։ 2009 թվականի հոկտեմբերի 7-ին Թաքերը ևս մեկ մրցաշրջանով երկարաձգում է Դոնեցկի հետ պայմանագիրը ։ Երբ ակումբը սնանկանում է, նա վերադառնում է Իսրայելի առաջնություն։ 2010 թվականի մարտին նա պայմանագիր է կնքում «Բնեյ խա Շարոն» ակումբի հետ ։
2010 թվականի օգոստոս ամսին նա պայմանագիր է կնքում հունական «Արիս» ակումբի հետ, սակայն 2011 թվականի մարտին հեռանում է ։ Ապրիլին, մինչև խաղաշրջանի վերջ, պայմանագիր է կնքում իտալական «Սուտոր» ակումբի հետ ։
2011 թվականի հուլիսին Թաքերը հայտնվում է գերմանական «Բրոզե Բամբերգ» ակումբում ։ Նա օգնում է թիմին դառնալ 2012 թվականի Գերմանիայի չեմպիոն և ճանաչվում է եզրափակչի լավագույն խաղացող։
2012 թվականին պայմանագիր է կնքում Սանկտ Պետերբուրգի «Սպարտակ» ակումբի հետ։ Սակայն շուտով նա հրաժարվում է պայմանագրից՝ «Ֆինիքս Սանսի» կազմում ամառային առաջնությանը մասնակցելու համար։ 2012 թվականի օգոստոս ամսին նա երկամյա պայմանագիր է կնքում ակումբի հետ ։ NBA վերադառնալուց հետո, իր առաջին խաղում, որը կայացել «Գոլդեն Սթեյթ Ուորիորսի» դեմ, հավաքում է 10 միավոր, 2 անդրադարձ և 1 կասեցում։ Առաջին իսկ խաղերից նա առանձնանում էր իր ակտիվությամբ և պաշտպանության լավ պլանավորմամբ։ 2012 թվականի դեկտեմբերի 31-ին «Սանսում» առաջին անգամ հայտնվամ է հիմնական հնգյակի կազմում։
2014 թվականի ապրիլի 6-ին Թաքերը իր անձնական ռեկորդն է սահմանում՝ «Օկլահոմա Սիթի Թանդերի» դեմ հաղթական խաղում՝ հավաքելով 22 միավոր ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Ֆինիքս Սանսի բասկետբոլիստներ
Հարոլդ Առլեն
Հարոլդ Առլեն (Harold Arlen), իսկական անունը՝ Խաիմ Առլուք (Chaim Arlook), ), փոփ երաժշտության ամերիկացի կոմպոզիտոր, ավելի քան 500 երգերի հեղինակ է, որոնցից շատերն արժանացել են համաշխարհային ճանաչման։ «Օզ քաղաքի հրաշագործը» ֆիլմի համար (1939 թվական) ստեղծած «Over the Rainbow» հիթի շնորհիվ Առլենը գրավել է առաջին հորիզոնականը Great American Songbook ցուցակում։ «Over the Rainbow» երգը նաև ճանաչվել է 20-րդ դարի No. 1 երգ Ձայնագրող ընկերությունների ամերիկյան ասոցիացիայի (RIAA) և NEA-ի կողմից  ։
Կենսագրություն
Ծնվել է հրեա երգչի ընտանիքում, մանկության տարիներին սովորել է նվագել դաշնամուր, պատանեկության տարիներին ստեղծել է իր սեփական անսամբլը։ Հաջողության հասնելով որպես երգիչ և դաշնակահար՝ Առլենը քսանամյա հասակում մեկնել է Նյու Յորք, որտեղ սկզբնապես վոդևիլներում եղել է նվագակցող։ 1930-ական թվականներին Հարլեմում գրել է երաժշտություն «Cotton Club» գիշերային հայտնի ակումբի համար, ինչպես նաև առաջին անգամ սկսել է առաջարկել իր երաժշտական ​​գործերը Բրոդվեյի մյուզիքլների և հոլիվուդյան ֆիլմերի համար։ 1940-ական թվականներին համագործակցել է բանաստեղծ-երգիչ Ջոննի Մերսերի հետ։ Այդ համագործակցությամբ արդյունքում ստեղծվել են այնպիսի հիթեր, ինչպիսիք են` «Blues in the Night», «That Old Black Magic», «Ac-Cent-Tchu-Ate the Positive» և այլն։ 1970 թվականին կնոջ մահից հետո Առլենը կորցրել է կյանքի նկատմամբ հետաքրքրությունը, սկսել է խուսափել ընկերներից և ազգականներից՝ աստիճանաբար անցնելով ճգնավորական կենսակերպի։ 1971 թվականին ընդգրկվել է Կոմոզիտորների ազգային փառքի սրահում։
Հարոլդ Առլենը մահացել է 1986 թվականին Նյու Յորքում 81 հասակում։
Արտաքին հղումներ
Կատեգորիա:Անձինք այբբենական կարգով Կատեգորիա:Ամերիկացի կոմպոզիտորներ Կատեգորիա:Օսկարակիրներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոկոմպոզիտորներ Կատեգորիա:Ամերիկացի երգիչներ Կատեգորիա:Ամերիկացի ջազմեններ Կատեգորիա:Ամերիկացի երգահաններ Կատեգորիա:Ամերիկացի դաշնակահարներ Կատեգորիա:Ամերիկացի կինոպրոդյուսերներ Կատեգորիա:Ամերիկացի գրողներ Կատեգորիա:Բեմական կեղծանուններ
Էլեոնոր Էվելինգ
Ջենի Ջուլիա Էլեոնոր Մարքս (Jenny Julia Eleanor Marx, ), հայտնի նաև Էլեոնոր Էվելինգ անվամբ, սոցիալիստ ակտիվիստ, Կարլ Մարքսի կրտսեր դուստրը, 1884 թվականից՝ անգլիացի սոցիալիստ Էդուարդ Էվելինգի կինը։
Հանդիսանում է Սոցիալիստական լիգայի (1884) և Անկախ բանվորական կուսակցության (1893) հիմնադիրներից։ Գլխավորել է Լոնդոնի դոկերների (1889) և գազի ձեռնարկությունների բանվորների (1889) գործադուլները։ Մասնակցել է II Ինտերնացիոնալի I կոնգրեսի նախապատրաստմանը, եղել է 1891 և 1893 թվականների կոնգրեսների պատվիրակ։
Հրատարակության է պատրաստել հոր մի շարք աշխատությունները։
Ծանոթագրություններ
Կատեգորիա:Մարքսիստներ Կատեգորիա:Ինքնասպան գրողներ Կատեգորիա:Վիկտորիանական դարաշրջանի կանայք Կատեգորիա:Անգլիացի հեղափոխականներ Կատեգորիա:Անգլիացի թարգմանիչներ Կատեգորիա:19-րդ դարի թարգմանիչներ Կատեգորիա:Սոցիալիստ ֆեմինիստներ Կատեգորիա:Անգլիացի ֆեմինիստներ Կատեգորիա:Ֆեմինիստներ Կատեգորիա:Գերմանիայի կին քաղաքական գործիչներ Կատեգորիա:Անգլիացի հասարակական գործիչներ
Իսահակ Հեյզ
Իսահակ Լի Հեյզ-կրտսեր (Isaac Lee Hayes Jr., ), ամերիկացի ռիթմ ընդ բլյուզ երաժիշտ, կոմպոզիտոր պրոդյուսեր, գործիքավորող և դերասան։ Հեյզի ամենահայտնի երաժշտական ձայնագրությունը Stax Records-ն է։
Հեյզի ամենահայտնի ալբոմը «Hot Buttered Soul» դասական սոուլ-ալբոմն է։ Այս սկավառակով Հեյզը հեռացել է ավանդական կառուցվածք ունեցող 3 րոպեանոց երգերից։ Սկավառակի վրա ընդամենը 4 երգ է` երկու քավեր տարբերակներ, ավանդական փոփ երգեր և երկու օրիգինալ երգեր։ Ալբոմի երգերը տևում են 5-ից 18 րոպե։ Հեյզի մեկ այլ մեծ հաջողություն էր «Շաֆթ» ֆիլմի երաժշտությունը, որի համար նա ստացել է «Գրեմմի» և «Օսկար»։ Բացի այդ, ալբոմն առաջին տեղն է զբաղեցրել երեք ալբոմներից «Billboard» ամսագրի վարկանիշով։
Տակիձի Կոբայասի
Տակիձի Կոբայասի(小林 多喜二, ), ճապոնացի պրոլետարական գրող։
Կենսագրություն
Ծնվել է Ակիտա պրեֆեկտուրայի Օդատե քաղաքում` գյուղացիական ընտանիքում, այնուհետև ընտանիքը տեղափոխվել է Հոկայդո նահանգի Օտարու քաղաք։ Համալսարանն ավարտելուց հետո աշխատել է բանկում։ Պատմվածքներ գրել սկսել է դեռ սովորելու ընթացքում։ Հիմնական թեման ընչազուրկների բախումն է շահերի աշխարհի հետ։ 1920 թվականների վերջին դարձել է ճապոնական պրոլետարական գրականության նշանավոր ներկայացուցիչ։ Հեղինակի ամենահայտնի գրքերից մեկը «Ծովախեցգետի որսացողը» («Kanikosen») վեպն է, որը գրվել է 1929 թվականին և պատմում է ճապոնական ձկնորսների ինքնակազմակերպման մասին դաժան շահագործմանը դիմագրավելու համար, մինչ այժմ ժողովրդականություն է վայելում և վերատպվել է 2008 թվականին՝ 500 հազար տպաքանակով, ինչպես նաև թարգմանվել է կորեերեն :1931 թվականին Կոբայաշին միացել է Ճապոնիայի Կոմունիստական ​​կուսակցությանը։ Չինաստանում Ճապոնիայի ագրեսիայի դեմ բողոքի ցույցերին մասնակցելուց հետո ստիպված է եղել անցնել ընդհատակ, սակայն հետագայում սադրիչի հետ հանդիպման ժամանակ ձերբակալվել է քաղաքական ոստիկանության կողմից և մահացել կտտանքների հետևանքով։
Հիշողություն
1953 թվականին «Ծովախեցգետին որսացողը» վեպի հիման վրա նկարահանվել է նույնանուն ֆիլմը ։
1973 թվականին «Ծովախեցգետին որսացողը» և «Բացակայող կալվածատեր» վեպերի անգլերեն թարգմանությունը հովանավորել է ՅՈՒՆԵՍԿՕ-ն ։
1974 թվականին ֆիլմ է նկարահանվել Տաջի Կոբայաշիի կյանքի մասին ։
2009 թվականին լույս է տեսել «Ծովախեցգետիններ որսացողը» վեպի ևս մեկ էկրանավորում, որը ստեղծել է ռեժիսոր Սաբուն (Հիրոյուկի Տանական) ։
Արտաքին հղումներ
Կատեգորիա:Ճապոնացի գրողներ Կատեգորիա:Ճապոնացի վիպասաններ
Սապնարմատ արեցանման
Սապնարմատ արեցանման, մեխակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
Մինչև 2 մ տրամագծով, խիտ բարձիկներ առաջացնող բույսեր։ 1-4 մմ երկարությամբ, 1 մմ լայնությամբ, կղմինդրաձև միմյանց վրա դասավորված տերևները լայնակի կտրվածքում եռանկյուն են։ 2-3 մմ երկարությամբ բաժակը բութ ատամիկներով է։ Պսակաթերթերը բաժակից երկար են, ամբողջական, սպիտակ կամ վարդագույն ։
Տարածվածություն
Հայաստանում հանդիպում է Երևանի (Ուրծի լեռնաշղթա, Տիգրանաշեն, Էլփին գյուղերի շրջակայք) և Զանգեզուրի (Որոտան գետի կիրճ) ֆլորիստիկական շրջաններում։ Աճում է նաև Նախիջևանում, Հյուսիսային Իրանում և Միջին Ասիայում (Թուրքմենստան) ։
Էկոլոգիա
Աճում է միջին լեռնային գոտում՝ ծովի մակարդակից 1300-1900 մ բարձրությունների վրա և ժայռոտ վայրերում։ Ծաղկում է հուլիս-օգոստոս ամիսներին, պտղաբերում՝ սեպտեմբերին։ Հաճախ երկրորդ ծաղկումը նկատվում է սեպտեմբեր-հոկտեմբեր ամիսներին ։
Պահպանություն
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին սպառնացող հիմնական վտանգը աճելավայրերի խախտումն է՝ ճանապարհային ցանցի զարգացման հետ կապված։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընգրկված չէ ։
Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Արա Հայթայան
Արա Պողոսի Հայթայան (1965, դեկտեմբերի 16, Երևան), հայ նկարիչ, արվեստաբան։
Արվեստաբան Պողոս Հայթայանի որդին է։
Կենսագրություն
1992 թվականին ավարտել է Երևանի Գեղարվեստի պետական ակադեմիան։ 1992 թվականից Հայաստանի նկարիչների միության անդամ է։ Արա Հայթայանի գլխավոր ստեղծագործական դոգմաներից է իռացիոնալությունը։ Նա իրական աշխարհն ընկալում է որպես իռացիոնալ և համապատասխան դեպքերում կարող է օգտագործել ճարտարապետական գիծն ամբողջ երկնքի ուղղագծով և ուղղորդել կարմիր նյութականությունն ու պատկերաստեղծումը։ Համաձայն նկարչի գաղափարախոսության՝ գույնը չպետք է ազդի դիտորդի հոգեկան վիճակի վրա. նա նպատակասլաց հավասարակշռում է գունային շղթան կոմպոզիցիայում ։
Ծանոթագրություններ
Կատեգորիա:Հայ նկարիչներ Կատեգորիա:Հայ արվեստաբաններ Կատեգորիա:1965 ծնունդներ Կատեգորիա:Դեկտեմբերի 16 ծնունդներ Կատեգորիա:Երևան քաղաքում ծնվածներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Երևանի գեղարվեստի պետական ակադեմիայի շրջանավարտներ
Հնդկաստանի կայսր
Հնդկաստանի կայսր/կայսրուհի (Kaisar-i-Hind, ուրդու՝ قیصر اہند, Հինդի՝ कैसर-ए-हिंद), 1876 թվականի մայիսի 1-ից (տես 1876 թվականի Արքայական տիտղոսների մասին ակտ) մինչև 1948 թվականի հունիսի 22-ը բրիտանական միապետերի կողմից օգտագործվող տիտղոս ։
Պատմություն
Մոնղոլական կայսրության անկումից հետո, որը տեղի ունեցավ 1857 թվականի Հնդկաստանի ապստամբության (1857 թվականի մայիսի 10-ից մինչև 1857 թվականի նոյեմբերի 1) ավարտից հետո, Միացյալ Թագավորության կառավարությունը որոշեց Բրիտանական Հնդկաստանի և նրա արքունական նահանգների հսկողությունը փոխանցել առևտրային Արևելյան Հնդկաստանի ընկերությունից Crown-ին, որով նշանավորվեց Բրիտանական Ռաջի սկիզբը։ Արևելյան Հնդկաստանի ընկերությունը պաշտոնապես լուծարվեց 1874 թվականի հունիսի 1-ին, իսկ Մեծ Բրիտանիայի վարչապետ Բենջամին Դիզրայելին որոշեց անմիջապես հետո Թագուհի Վիկտորիային առաջարկել «Հնդկաստանի կայսրուհի» տիտղոսը։ Վիկտորիան ուրախությամբ ընդունեց այս պատվարժան ոճը 1876 թվականի մայիսի 1-ին։ Առաջին Դելիի թագադրումը (որը ծառայում էր որպես Միացյալ Թագավորության թագավորների և թագուհիների թագադրություն) իր պատվին անցկացրեց ութ ամիս անց 1877 թվականի հունվարի 1-ին ։
Վիկտորիային Հնդկաստանի կայսրուհի հայտարարելու գաղափարը նոր չէր, քանի որ Լորիս Էլենբորոն արդեն առաջարկել էր այն 1843 թվականին Հնդկաստանի գեներալ-նահանգապետ դառնալուց հետո։ 1874 թվականին թագուհու անձնական քարտուղար, գեներալ-մայոր Հենրի Փոնսոնբին անգլիական օրենսդիրներին հանձնարարեց ուսումնասիրել կայսերական կոչումները, Էդգարն ու Ստեֆանը նշվեցին որպես հիմնավոր նախադեպեր։ Թագուհին, հնարավոր է, զայրացած հանրապետականների պոռթկումներից, ժողովրդավարության ձգտումից և այն գիտակցումից, որ նրա ազդեցությունն ակնհայտորեն անկում էր ապրում, ստիպված էր արագ գործել ։ Մեկ այլ հանգամանք կարող է լինել, որ թագուհու առաջին երեխան՝ Վիկտորիան, ամուսնացել էր գերմանական կայսրության թագաժառանգ Ֆրեդերիկի հետ։ Կայսրուհի դառնալուց հետո արքայադուստրը «մոռացավ» իր մայրիկին ։ 1876 ​​թվականի հունվարին թագուհու համառությունն այնքան մեծ էր, որ Բենջամին Դիզրայելն զգում էր, որ այլևս չի կարող երկար ձգել ։ Սկզբում Վիկտորիան փաստորեն քննարկեց «Մեծ Բրիտանիայի, Իռլանդիայի և Հնդկաստանի կայսրուհի» ձևը, սակայն Դիզրայելին համոզեց թագուհուն սահմանափակվել Հնդկաստանի տիտղոսով հակասություններից խուսափելու համար ։
Մեծ Բրիտանիայում շատերն, այնուամենայնիվ, տիտղոսի ընդունումը համարեցին որպես ակնհայտ զարգացում 1858 թվականի Հնդկաստանի կառավարության որոշումից հետո, ինչը հանգեցրեց Բրիտանական Հնդկաստանի հիմնադրմանը։ Հանրությունն այն կարծիքին էր, որ «թագուհու» տիտղոսը այլևս համարժեք չէր հնդկական կայսրության (հաճախ ոչ ֆորմալ անվանվող) ձևական ղեկավարման համար։ Նոր ոճը ընդգծեց այն փաստը, որ տեղական նահանգները այլևս ոչ միայն կուտակումներ էին, այլև հավաքական միավոր ։ Երբ Էդուարդ VII-ը 1901 թվականի հունվարի 22-ին գահ բարձրացավ, նա շարունակեց իր մոր՝ թագուհի Վիկտորիայի կողմից ամրագրված կայսերական ավանդույթը՝ ընդունելով «Հնդկաստանի կայսր» կոչումը։ Հաջորդ երեք բրիտանացի միապետները հետևեցին նրան, և այն շարունակում էր կիրառվել այն բանից հետո, երբ 1947 թվականի օգոստոսի 15-ին Հնդկաստանն անկախացավ։ Դա մինչև 1948 թվականի հունիսի 22-ը չէր, որովհետև այդ ձևը պաշտոնապես վերացվել է Ջորջ VI-ի օրոք։
Հնդկական գործարքների ստորագրման ժամանակ բրիտանական թագավոր-կայսրերն ու թագուհի-կայսրուհիներն օգտագործել են RI (Rex/Regina Imperator/Imperatrix) կամ Ind. Imp. հապավումը (Հնդկաստանի Imperator / Imperatrix) իրենց անունից հետո (այն ժամանակ, երբ գահակալող թագուհի-կայսրուհի Վիկտորիան օգտագործում էր RI սկզբնատառերը, թագավոր-կայսրերի կանայք պարզապես օգտագործում էին R): Երբ տղամարդ միապետը տիտղոս էր կրում, նրա կինը օգտագործում էր թագուհի-կայսրուհի ձևը, չնայած այն հանգամանքին, որ նա չի մասնակցում միապետի իրավունքների իրականացմանը։
Բրիտանական մետաղադրամները, ինչպես նաև կայսրության և համագործակցության երկրների մետաղադրամները, սովորաբար ներառում էին Ind. Imp. հապավումը։ Մետաղադրամները Հնդկաստանում հատվում էին «Կայսրուհի» բառով, իսկ ավելի ուշ` «Թագավոր-կայսր» բառերով։ Երբ Հնդկաստանն անկախացավ 1947 թվականին, բոլոր հատված մետաղադրամները պետք է փոխվեին, որը մեկ տարի տևեց և որոշ խնդիրներ առաջացրեց։ Կանադական մետաղադրամները, օրինակ, 1948 թվականին են հատվել, բայց դրոշմվել են «1947», նոր տարում թողարկվածները նշվեցին մի անկյունում փոքրիկ թխկու տերևով։ Գրառումը Միացյալ Թագավորությունում մետաղադրամների վրա հայտնվել է 1948 թվականին։
Ծանոթագրություններ
Կատեգորիա:Հնդկաստանի պատմություն Կատեգորիա:Բրիտանական միապետություն Կատեգորիա:Հնդկաստանի ղեկավարներ Կատեգորիա:Ազգային և էթնիկ առաջնորդման կոչումներ
Զանգակ Մասալսկու
Զանգակ Մասալսկու, զանգակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
4-20 սմ երկարությամբ, խիտ թավոտությամբ գեղազարդային կիսաթփիկ է։ Ծաղիկները 1-5 հատ են և հավաքված են վահանիիկանման-ողկյուզային ծաղկաբույլերում։ Տերևները ձվաձև-սեպաձև են, մսալի ալիքավոր եզրերով ։
Տարածվածություն
Հայաստանում հայտնի է միայն Արտենի լեռան տարածքում և Շիրակի ֆլորիստիկական շրջանում։ Հայաստնից դուրս հայտնի են 2 աճելավայրեր Հյուսիսարևելյան Անատոլիայում, որոնցից մեկը (Դիգորչայ, Բեշքիլիսա) մոտիկ է հայկականին։
Էկոլոգիա
Աճում է միջին լեռնային գոտում` ծովի մակարդակից 1100-1700 մ բարձրությունների և հրաբխային ժայռերի վրա։ Ծաղկում է հուլիս-օգոստոս ամիսներին, պտղաբերում է՝ օգոստոս-սեպտեմբեր ամիսներին ։
Պահպանություն
Կրիտիկական վիճակում գտնվող տեսակ է։ Հայտնի է միայն մեկ պոպուլյացիա։ Տարծման և բնակության շրջանների մակերեսը 10 կմ²-ից պակաս է։ Տեսակին մարդածին գործոնի ազդեցության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանություն չի իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Զանգակազգիներ Կատեգորիա:ՀՀ Կարմիր գրքում գրանցված բույսեր
Սկառն
Սկառն, (skarn՝ բառացի՝ ցեխ, թափոն), միներալատեղակալված ապար՝ կազմված կրամագնեզիումաերկաթախառն սիլիկատներից և ալյումասիլիկատներից։
Առաջացում
Առաջանում է մագմայական ապարների բարձր ջերմաստիճանային հպատեղային եզրապսակներում՝ կարբոնատային ապարների և մագմայի, ներժայթուք կամ այլ սիլիկատային ապարների քիմիական փոխազդեցության հետևանքով։ Շարժընթացին մասնակցում են տաք մագմայածին լուծույթներ։ Տարբերում են կրային և մագնեզիումային սկառներ։ Կրային սկառները գոյանում են մինչև 10-12 կմ խորություններում, հետմագմայական փուլում՝ կրաքարերի և ալյումասիլիկատային ապարների շփման տեղում, իսկ մագնեզիումայինը՝ դոլոմիտների և ներդրվող մագմայի փոխազդեցության ժամանակ 10-12 կմ և ավելի խորություններում՝ ալյումասիլիկատների շփման տեղում։ Սկառներն առաջացնում են ոսպնյակաձև կամ շերտավոր, հազվադեպ՝ խողովակաձև և երականման մարմիններ։ Սկառներին հաճախ հարում են հանքանյութերի (երկաթի, պղնձի, կապարի, ցինկի, վոլֆրամի, մոլիբդենի և այլն) խոշոր կուտակումներ, որոնք առաջացնում են սկառնային հանքավայրեր։
Կատեգորիա:Ապարներ
Don’t Cha
"Don’t Cha"՝ ամերիկացի աղջիկների Pussycat Dolls խմբի երգը՝ Բաստա Ռայմսի մասնակցությամբ։ Սկզբից 2005 թվականի ապրիլին թողարկվել է որպես առանձին սինգլ։ Հետո մտել է աշնանը թողարկված խմբի դեբյուտային ալբոմում։
Ստեղծագործություն
«Don't Cha»-ն երգ է R&B ժանրում 4 րոպե 32 վայրկյան տևողությամբ ։ Հեղինակներ՝ Թոմաս Կոլաուեյը, Էնթոնի Ռեյը և Թրևոր Սմիթը ։ Պարտիտուրայի համաձայն հրապարակված երաժշտական Sony/ATV Music Publishing հրատարակության կողմից, երգը գրվել է սի-բեմոլ մինոր տոնայնությամբ 4/4 չափով և բավարար քանակով 120 հարված վայրկյանում տեմպում ։ Երգում հնչում է ռեփ Բաստա Ռայմսի կատարմամբ, որը Նաոմի Ուոթսը բնութագրել է  «շատախոս» բառով ։
Դարեվերջյան հիթ-շքերթ
!scope="col" colspan="3"| Ringtone
-->
Արտաքին հղումներ
Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Մեծ Ջրբաժան լեռնաշղթա
Մեծ Ջրբաժան (Great Dividing Range) (Արևելա-Ավստրալիական լեռներ), Ավստրալիայում ։ Ձգվում է Ավստրալիայի արևելյան և հարավարևելյան ափով, Քեյփ Յորք թերակղզուց մինչև Բասի նեղուց, ավելի քան 3.500 կմ։ Լայնությունը տատանվում է 160-ից 300 կիլոմետրի միջև ։ Երբեմն Մեծ Ջրբաժան լեռնաշղթա անունը տարածվում է միայն արևմտյան շղթայի վրա Քվինսլենդում։ Խոշոր կամարաձև բարձրացում է, առաջացած նեոգեն-անթրոպոգենում։ Հիմնականում կազմված է պալեոզոյան, սակավ՝ մեզոզոյան նստվածքներից։ Երկրաբանական տեսակետից համապատասխանում է Տասմանյան պալեոզոյան ծալքավորման մարզին։ Օգտակար հանածոներից կան նավթ և գազ, անագ, բազմամետաղներ, ոսկի, պղինձ, տիտանամագնետիտային և մոնացիտային ավազներ, քարածուխ և այլն։ Հարավային լայնության 28°-ից հյուսիս բաղկացած է մոտ 1000 մ բարձրության զանգվածներից, սարահարթերից ու գոգավորություններից, դեպի հարավ՝ առանձին զանգվածներից մինչև 2230 մ բարձրությամբ (Կոսցյուշկո լեռ)։ Գտնվում է մերձհասարակածային և մերձարևադարձային գոտիներում։ Մեծ Ջրբաժան լեռնաշղթայի արևելյան լանջերից սկիզբ են առնում՝ կարճ, սահանքավոր, ջրառատ գետեր, արևմտյան լանջերից՝ Մուրեյը և Դառլինգը։ Արևելյան լանջերը ծածկված են խոնավտերևաթափ մշտականաչ անտառներով, արևմտյան լանջերը՝ անտառասավաննաներով, սավաննաներով ու քսերոֆիտային թփուտներով։
Արտաքին հղումներ
Կատեգորիա:Լեռնաշղթաներ այբբենական կարգով Կատեգորիա:Ավստրալիայի աշխարհագրություն Կատեգորիա:Ավստրալիայի լեռնաշղթաներ
Արման Համբարձումյան
Արման Աշոտի Համբարձումյան, հայ քանդակագործ, գեղանկարիչ։
Ցուցահանդեսներ
Արման Համբարձումյանի աշխատանքները գտնվում են Ռուսաստանի, ԱՄՆ-ի, Գերմանիայի և Ֆրանսիայի մասնավոր հավաքածուներում։
Մասնակցել է խմբակային բազմաթիվ ցուցահանդեսներ։
Արտաքին հղումներ
Կատեգորիա:Հայ քանդակագործներ Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ Կատեգորիա:ՀՊՄՀ շրջանավարտներ Կատեգորիա:Հայ գեղանկարիչներ
Կապնդեղ նրբաճյուղ
Կապնդեղ նրբաճյուղ, հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
60-100 սմ բարձրությամբ, բարակ վերև ուղղված ճյուղիկներով բազմամյա խոտաբույս է։ Արմատամերձ տերևները երկար կոթերով են, գծային ծայրային մասերով։ Հովանոցի ճառագայթները բարակ են, 2-4 հատ, խիստ անհավասար։ Հովանոցիկները համարյա գլխիկանման են։ Ծածկոցիկի թերթերը ձուլված են։ Պտուղները երկարավուն են` 5 լավ արտահայտված կողերով ։
Տարածվածություն
Աճում է Դարեղեգիսի ֆլորիստիկական շրջանում (Արենի և Խաչիկ գյուղերի շրջակայք) ։
Էկոլոգիա
Աճում է միջին լեռնային գոտում՝ ծովի մակարդակից 1000-1850 մ բարձրությունների վրա, կրաքարային քարքարոտ լանջերին և ժայռոտ տեղերում։ Ծաղկում է հուլիս ամսին, պտղաբերում՝ օգոստոսին ։
Պահպանություն
Վտանգված տեսակ է։ Հայաստանի էնդեմիկ է։ Հայտնի է մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հիմնական սպառնալիքը բնակավայրերի ընդարձակումն է և ճանապարհաշինությունը։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի և Բեռնի կոնվենցիաների հավելվածներում ընդգրկված չէ ։
Պահպանություն չի իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Հովանոցավորներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Ծվծվուկ Արաքսի
Ծվծվուկ Արաքսի, մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Տարածվածություն
Հայաստանում հայտնի է Դարեղեգիսի ֆլորիստիկական շրջանում (Սելիմի լեռնանցք, Ջերմուկ քաղաքի շրջակայք)։ Աճում է նաև Հյուսիս արևելյան Անատոլիայում ։
Պահպանություն
Վտանգված տեսակ է։ Հայտնի են երկու պոպուլյացիաներ։ Տարածման և բնակության շրջանների մակերեսը 500 կմ²-ից պակաս է։ Տեսակին սպառնացող հիմնական սպառնալիքներն են ճանապարհաշինությունը և ռեկրեցիոն տրորումը։ Կարմիր գրքի առաջին հրատարակությամ մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում ։
Պահպանություն չի իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Բազմամյա բույսեր Կատեգորիա:Դեկորատիվ բույսեր
Լռջուն Թախտաջյանի
Նկարագրություն
Մերկ կամ խիտ թավոտ, 25-50 սմ բարձրությամբ ցողունով բազմամյա խոտաբույս է։ Տերևները բարակ են, արմատամերձները՝ երկարավուն-էլիպսաձև, գագաթի մոտ սրացած, ցողունային տերևները՝ բութ ականջուկներով։ Ծաղիկները դեղին են և խմբված երկարավուն ծաղկաբույլերում։ Պտուղը 11-15 մմ երկարությամբ, 3-4 մմ լայնությամբ նեղ-էլիպսաձև պատիճակ է ։
Տարածվածություն
Հայաստանում հանդիպում է Արագածի (լեռնագագաթ՝ Արագած, Գեղարոտի կիրճ) և Զանգեզուրի (լեռնագագաթները Մեծ Իշխանասար, Կապուտջուղ, Գազանասար, Յաղլուդարա և Գոգ լիճը) ֆլորիստիկական շրջաններում։ Ընդհանուր արեալը ընդգրկում է Ղարաբաղը և Հյուսիսարևելյան Անատոլիան ։
Էկոլոգիա
Աճում է ենթալպյան և ալպյան գոտիներում՝ ծովի մակարդակից 2200-3300 մ բարձրություների վրա, ժայռոտ լանջերին, քարակուտակներին։ Ծաղկում է հունիս-հուլիս ամիսներին, պտղակալում՝ հուլիս-օգոստոսին։
Պահպանություն
Վտանգված տեսակ է։ Տարածման շրջանի մակերեսը 5000 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում բացակայում է ։
Պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:ՀՀ Կարմիր գրքում գրանցված բույսեր
Արաբախոտ փխրուն
Արաբախոտ փխրուն, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Միամյա կամ երկամյա բույս է, որն ունի 30-60 սմ բարձրություն։ Ցողունները ճյուղավորված են։ Արմատամերձ տերևները քնարաձև են, իսկ միջինները՝ երկարավուն, սուր, հիմքի մոտ սրտաձև ցողունագրկով։ Պսակաթերթերի երկարությունը 7-9 մմ է, սպիտակավուն։ Պատիճները ունեն 6-12 սմ երկարություն, քառանիստ տափակացած հարթ փեղկեր, առանցքից թեքված, կախված, ուղիղ կամ կորացած ։
Տարածվածություն
Հայաստանում հանդիպում է միայն Զանգեզուրի ֆլորիստիկական շրջանում (Սրաշեն և Ներքին Հանդ գյուղերի շրջակայքում)։ Ընդհանուր արեալը, բացի Հայաստանից, ընդգրկում է նաև Արևելյան Նախակովկասը, Արևելյան Անդրկովկասը, Թալիշը, Հարավային Եվրոպան (Բուլղարիա), Հարավարևմտյան Ասիան (Անատոլիա, Արևմտյան Սիրիա) ։
Էկոլոգիա
Աճում է ստորին լեռնային գոտում՝ 800-900 մ բարձրությունների վրա, անտառի եզրերին, թփուտներում, ստվերոտ լանջերին։ Ծաղկում է ապրի-մայիս ամիսներին, պտղաբերում՝ հունիսին ։
Պահպանություն
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակին, կապված անթրոպոգեն գործոնների՝ ռեկրեացիայի ակտիվացման և արածեցման հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Աճելավայրերը պահպանվում են «Շիկահող» պետական արգելոցի տարածքում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Խաչածաղկավորներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Հարավկովկասյան գազատար
Հարավկովկասյան գազատար կամ Բաքու-Թբիլիսի-Էրզրում գազատար (Յարավ-Կովկասյան խողովակաշար-ՀԿԽ), պաշտոնապես բացվել է 2007 թվականի մարտի 25-ին։ Խողովակատարի տրամագիծը 42 դյույմ է, երկարությունը` 970 կմ (442 կմ Ադրբեջանում, 248 կմ Վրաստանում և 280 կմ վրաց-թուրքական սահմանից մինչև Էրզրում)։ Յուրաքանչյուր խողողվակի երկարությունը 11,5 մ է։ Խողովակների մատակարարումը իրականացնում է ճապոնական Sumitomo Metal Industries ընկերությունը։ Ծրագրի կապալառուն հունական CCIC ընկերությունն է (Ադրբեջանում) և ֆրանս-ամերիկյան Spie Capag/Petrofac դաշինքը (Վրաստանում)։ Այս ընկերությունները նաև «Բաքու-Թբիլիսի-Ջեյհան նավթամուղի» ադրբեջանական և վրացական հատվածների կառուցման կապալառուներ են եղել ։ Հյուսիս-կովկասյան գազատարով նախատեսվում է գազի հոսք, որը արդյունահանվելու է Շահ Դենիզ նախագծի շրջանակներում ։ Հարավկովկասյան գազատարի նախագծում մասնակցում են. Վրաստանի և Ադրբեջանի տարածքում գազատարը անցնում է «Բաքու-Թբիլիսի-Ջեյհան նավթամուղին» (ԲԹՋ) զուգահեռ (10-28 մետրի վրա)։ Որոշ հատվածներում կիրառվել է ԲԹՋ և ՀԿԽ միաժամանակյա խողովակների տեղադրման հնարավորությունը, որով հնարավորինս նվազագույնի է հասցվել շրջակա միջավայրի վրա ազդեցությունը կամ աշխարհագրական վտանգների հնարավորությունը ։
Ծանոթագրություններ
Կատեգորիա:Նավթամուղներ Կատեգորիա:Կովկաս Կատեգորիա:Էներգիա Ադրբեջանում
Մեխակ Լիբանանի
Մեխակ Լիբանանի, մեխակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
25-60 սմ բարձրությամբ բազմամյա խոտաբույս է։ Բաժակն ունի 30-40 մմ երկարություն։ Տերևները կոշտ են և փշոտ։ Ծաղկակից թփերը 4-6 հատ են և գտնվում են հետ թեքված փշոտ սրածայրին։ Պսակաթերթերի թիթեղները սպիտակ են, հիմքի մոտ գտնվողները կարմրավուն խալով են, մինչև կեսը բաժանված թելանման մասերի ։
Տարածվածություն
Հայաստանում հանդիպում է Երևանի (Ուրծի լեռնաշղթա, լեռնագագաթ Իլկասար, Զովաշեն և Գառնի գյուղերի միջև) և Դարեղեգիսի (Արենի գյուղի շրջակայք) ֆլորիստիկական շրջաններում։ Հանդիպում է նաև Նախիջևանում և Հարավարևմտյան Ասիայում ։
Էկոլոգիա
Աճում է ստորին լեռնային գոտում՝ ծովի մակարդակից 800-1400 մ բարձրությունների վրա, կիսաանապատում, ֆրիգանանման բուսականության մեջ, չոր քարքարոտ և կավային լանջերին։ Ծաղկում է հուլիս-օգոստոս ամիսներին, պտղաբերում՝ օգոստոսին ։
Պահպանություն
Պահպանություն չի իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Բազմամյա բույսեր
Բողկուկ Սպասկայա
Բողկուկ Սպասկայա, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում ։
Նկարագրություն
30-40 սմ բարձրությամբ, ուղիղ կանգնած ցողուններով միամյա խոտաբույս է։ Տերևները պարզ են, ծաղիկները՝ դժգույն դեղին։ Պատիճները երկարավուն-էլիպսաձև են և ունեն 5-7 մմ երկարություն, 3-4 մմ լայնություն ։
Տարածում
Հանդիպում է միայն Զանգեզուրի ֆլորիստիկական շրջանում, Որոտանի վերնագավառում ։
Էկոլոգիա
Աճում է ենթալպյան գոտում՝ ծովի մակարդակից մոտ 2000 մ բարձրության վրա, գետերի ափերին։ Ծաղկում է հուլիս ամսին, պտղաբերում՝ օգոստոսին ։
Պահպանություն
Կրիտիկական վիճակում գտնվող տեսակ է։ Հայաստանի էնդեմիկ է։ Հայտնի է ընդամենը մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Տեսակին կլիմայի փոփոխության և աճելավայրերի պայմանների փոփոխության պատճառով սպառնում է տարածման և բնակության շրջանների կրճատում։ Հայաստանի Կարմիր գիրքի առաջին հրատարակության մեջ ընդգրկված չէր։ Ընդգրկված չէ CITES–ի և Բեռնի կոնվենցիաների հավելվածներում։
Պահպանություն չի իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Մարտին Վուչիչ
Մարտին Վուչիչ (Мартин Вучиќ, ), մակեդոնացի հայտնի փոփ երաժիշտ, ով «Make my day» երգով ներկայացրել է Մակեդոնիայի Հանրապետությունը Եվրատեսիլ 2005 երգի մրցույթում։
Կենսագրություն
Դեռևս վաղ մանկությունից Մարտինը սկսել է երաժշտության նկատմամբ հետաքրքրություն ցուցաբերել։ Երեք տարեկան հասակում սկսել է թմբուկ նվագել, իսկ յոթ տարեկան հասակում մասնակցում է երեխաների համար նախատեսված մրցույթի։
Նրա երաժշտական կարիերան սկսել է 2002 թվականին, երբ Մարտինը թողարկեց իր դեբյուտային կատարումը՝ «Рано ми jе да се врзам» վերնագրով։ Դրանից հետո այդ երգը ճանաչվել է «Մակեդոնիայի տարվա լավագույն երաժշտական կատարում»։ Նրա հաջորդ քայլը երաժշտական ասպարեզում եղել է մասնակցությունը «Բուդվա» բալկանյան երաժշտության փառատոնին։ Երիտասարդ արվեստագետի կատարումը ստացել է դրական արձագանք՝ քննադատների և լրագրողների կողմից և դարձել «Տարվա լավագույն առաջընթաց 2002»։
2005 թվականին Մարտինը «Make my day» երգով ներկայացրել է իր երկիրը Ուկրաինայի մայրաքաղաք Կիևում տեղի ունեցած Եվրատեսիլ երգի մրցույթում։ Եզրափակչում նա զբաղեցրել է տասնյոթերորդ հորիզոնականը։ 2006 թվականին դարձել է Մակեդոնիայի եվրատեսիլյան խոսնակը՝ հայտարարելով Մակեդոնիայի հանդիսատեսի քվեարկության արդյունքները։
Մինչ օրս թողարկել է երեք սոլո ալբոմ։ Ներկայումս բնակվում է Սերբիայի մայրաքաղաք Բելգրադում։
Արտաքին հղումներ
Կատեգորիա:Եվրատեսիլ 2005 երգի մրցույթի մասնակիցներ Կատեգորիա:Մակեդոնացի երաժիշտներ
Ջոշուա Դալլաս
Ջոշուա Փոլ Դալլաս (Joshua Paul Dallas, ), ամերիկացի կինո և հեռուստադերասան, որը խաղացել է Ֆանդրալի դերը Թոր ֆիլմում։ Հայտնի է նաև գեղեցիկ արքայազնի՝ Դևիդ Նոլանի դերով ABC հեռուստաալիքի «Մի անգամ հեքիաթում» հեռուստասերիալում։
Կենսագրություն
1993 թվականին Ջոշն ավարտում է Ինդիանա նահանգի Նյու Ալբանիի բարձրագույն դպրոցը, որտեղ Դևիդ Լոնգեսթի ղեկավարությամբ սովորում է թատերական արվեստ։ 16 տարեկանում Սառա Էքսլիի անվան կրթաթոշակ է ստանում, որի շնորհիվ թատերական արվեստ է սովորում Լոնդոնի Մոնտվյու կոնսերվատորիայում։
Անձնական կյանք
2011 թվականի աշնանը, Ջոշի խոսքերով, «Մի անգամ հեքիաթում» հեռուստասերիալի իր գործընկերուհու՝ Ջենիֆեր Գուդվինի հետ սիրավեպ է սկսվում, որն արդյունքում ավելի ամուր հարաբերությունների է վերածվում ։ 2013 թվականի հոկտեմբերին զույգը նշանվում է, իսկ 2014 թվականի ապրիլի 12-ին՝ ամուսնանում ։ Ամուսինները 2 որդի ունեն՝ Օլիվեր Ֆինլի Դալլասը (ծն․ մայիսի 29, 2014) և Հյուգո Ուիլսոն Դալլասը (ծն․ հունիսի 1, 2016) ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Թատրոնի դերասաններ
Բևերլի Էլիոթ
Բևերլի Էլիոթ (Beverley Elliott, ), կանադացի դերասանուհի, երգչուհի, երգերի հեղինակ և սցենարիստ։ Հանդիսատեսին հայտնի է «Մի անգամ հեքիաթում» (անգլերեն՝ «Once Upon a Time (TV series)» - «Ժուկով-ժամանակով») սերիալից ։ Այդ ֆենտեզի սերիալում նա մարմնավորում է Կարմիր գլխարկի տատիկի դերը։ Որպես երգչուհի և երգերի հեղինակ՝ համագործակցում է Walt Disney Records-ի հետ։
Արտաքին հղումներ
Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ Կատեգորիա:Կանադացի դերասանուհիներ Կատեգորիա:Սցենարիստներ այբբենական կարգով Կատեգորիա:Կանադացի սցենարիստներ Կատեգորիա:21-րդ դարի երգիչներ և երգչուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Կանադացի երգչուհիներ
Կիմ Յու Բին
Կիմ Յու Բին(김유빈,, առավել հայտնի է ինչպես Յուբին), հարավկորեացի երգչուհի և դերասանուհի ։ Առավել հայտնի է ինչպես կորեական Wonder Girls (2007 – 2017) աղջկական խմբի մասնակից։